Title: พระราชกฤษฎีกา กำหนดเจ้าหน้าที่ของรัฐและผู้มีอำนาจออกบัตรประจำตัวเจ้าหน้าที่ของรัฐตามพระราชบัญญัติบัตรประจำตัวเจ้าหน้าที่ของรัฐ พ.ศ. 2542 (ฉบับที่ 5) พ.ศ.2544

พระราชกฤษฎีกา

พระราชกฤษฎีกา
กำหนดเจ้าหน้าที่ของรัฐและผู้มีอำนาจออกบัตรประจำตัวเจ้าหน้าที่ของรัฐ
ตามพระราชบัญญัติบัตรประจำตัวเจ้าหน้าที่ของรัฐ
พ.ศ. ๒๕๔๒ (ฉบับที่ ๕)
พ.ศ.
๒๕๔๔

ภูมิพลอดุลยเดช
ป.ร.
ให้ไว้
ณ วันที่ ๕ กุมภาพันธ์ พ.ศ. ๒๕๔๔
เป็นปีที่
๕๖ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรกำหนดเจ้าหน้าที่ของรัฐและผู้มีอำนาจออกบัตรประจำตัวเจ้าหน้าที่ของรัฐตามพระราชบัญญัติบัตรประจำตัวเจ้าหน้าที่ของรัฐ
พ.ศ. ๒๕๔๒

อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย
และมาตรา ๔ (๑๖) และมาตรา ๗ แห่งพระราชบัญญัติบัตรประจำตัวเจ้าหน้าที่ของรัฐ 
พ.ศ. ๒๕๔๒ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกากำหนดเจ้าหน้าที่ของรัฐและผู้มีอำนาจออกบัตรประจำตัวเจ้าหน้าที่ของรัฐตามพระราชบัญญัติบัตรประจำตัวเจ้าหน้าที่ของรัฐ
พ.ศ. ๒๕๔๒ (ฉบับที่ ๕) พ.ศ. ๒๕๔๔

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศใน
ราชกิจจานุเบกษาเป็นต้นไป

มาตรา ๓  ให้เพิ่มความต่อไปนี้เป็น ๑๐. ๑๑. และ ๑๒.
ในหัวข้อเจ้าหน้าที่ของรัฐและผู้มีอำนาจออกบัตรประจำตัวสำหรับเจ้าหน้าที่ของรัฐ ตามลำดับของมาตรา
๓ แห่งพระราชกฤษฎีกากำหนดเจ้าหน้าที่ของรัฐและผู้มีอำนาจออกบัตรประจำตัวเจ้าหน้าที่ของรัฐตามพระราชบัญญัติประจำตัวเจ้าหน้าที่ของรัฐ
พ.ศ. ๒๕๔๒ พ.ศ. ๒๕๔๒ ซึ่งแก้ไขเพิ่มเติมโดย
พระราชกฤษฎีกากำหนดเจ้าหน้าที่ของรัฐและผู้มีอำนาจออกบัตรประจำตัวเจ้าหน้าที่ของรัฐตามพระราชบัญญัติบัตรประจำตัวเจ้าหน้าที่ของรัฐ
พ.ศ. ๒๕๔๒ (ฉบับที่ ๔) พ.ศ. ๒๕๔๓

๑๐.
ตุลาการศาลปกครอง                           ๑๐.
ประธานศาลปกครองสูงสุด
๑๑.
เลขาธิการสำนักงานศาลปกครอง               ๑๑.
ประธานศาลปกครองสูงสุด
๑๒.
รองเลขาธิการสำนักงานศาลปกครอง          ๑๒.
เลขาธิการสำนักงานศาลปกครอง
และข้าราชการฝ่ายศาลปกครอง

ผู้สนองพระบรมราชโองการ
ชวน
 หลีกภัย
นายกรัฐมนตรี

หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากพระราชบัญญัติจัดตั้งศาลปกครองและวิธีพิจารณาคดีปกครอง
พ.ศ. ๒๕๔๒ ได้บัญญัติให้มีตุลาการศาลปกครองและข้าราชการฝ่ายศาลปกครอง แต่โดยที่พระราชบัญญัติประจำตัวเจ้าหน้าที่ของรัฐ
พ.ศ. ๒๕๔๒ ซึ่งเป็นกฎหมายว่าด้วยการออกบัตรประจำตัวให้แก่เจ้าหน้าที่ของรัฐทุกประเภทนั้น
ยังมิได้กำหนดให้ตุลาการศาลปกครองและข้าราชการฝ่ายศาลปกครองเป็นเจ้าหน้าที่ของรัฐตามพระราชบัญญัติดังกล่าว
สมควรให้ตุลาการศาลปกครองและข้าราชการฝ่ายศาลปกครองเป็นเจ้าหน้าที่ของรัฐเพื่อมีบัตรประจำตัวสำหรับเจ้าหน้าที่ของรัฐตามกฎหมายว่าด้วยบัตรประจำตัวเจ้าหน้าที่ของรัฐ
และกำหนดผู้มีอำนาจออกบัตรประจำตัวไว้ด้วย  จึงจำเป็นต้องตรา
พระราชกฤษฎีกานี้

ปณต/ปรับปรุง
๘
พฤศจิกายน ๒๕๕๓

[๑]
ราชกิจจานุเบกษา เล่ม ๑๑๘/ตอนที่ ๑๐ ก/หน้า ๑/๑๔ กุมภาพันธ์ ๒๕๔๔